

**KLAIPĖDOS MIESTO SAVIVALDYBĖS ADMINISTRACIJOS**

**VIEŠOSIOS TVARKOS SKYRIUS**

|  |  |  |  |  |
| --- | --- | --- | --- | --- |
| Savivaldybės administracijos direktoriui Gintarui Neniškiui |  |  | Nr. |  |
|  |  |  |  |
|  |
| **DĖL KLAIPĖDOS MIESTO SAVIVALDYBĖS TARYBOS SPRENDIMŲ PANAIKINIMO** |

Klaipėdos miesto savivaldybės taryba 2007-12-20 sprendimu Nr. T2-423 „Dėl gyvenamųjų ir bendrojo naudojimo patalpų ir inžinerinių įrenginių naudojimo taisyklių patvirtinimo“ patvirtino „Gyvenamųjų ir bendrojo naudojimo patalpų ir inžinerinių įrenginių naudojimo taisykles“.

Klaipėdos miesto savivaldybės taryba 2012-01-26 sprendimu Nr. T2-16 „Dėl statinių tinkamos priežiūros taisyklių patvirtinimo“ patvirtino „Statinių tinkamos priežiūros taisykles“.

Šios taisyklės, be kita ko, buvo patvirtintos vadovaujantis Lietuvos Respublikos administracinių teisės pažeidimų kodekso (toliau – ATPK) 5 straipsnio 2 dalimi, kurioje nustatyta, kad „*Savivaldybių tarybos tvirtina taisykles (nuostatus), už kurių pažeidimą atsiranda administracinė atsakomybė pagal šio kodekso 424 straipsnio trečiąją dalį, 1245, 1246, 158, 161, 1611, 162, 166, 167, 185 straipsnius, 1851 straipsnio pirmąją dalį*“. Pažymėtina, kad ATPK 161 straipsnyje buvo numatyta administracinė atsakomybė už savivaldybių tarybų patvirtintų miestų ir kitų gyvenamųjų vietovių tvarkymo ir švaros taisyklių pažeidimas, taip pat miestų ir gyvenamųjų vietovių statinių tinkamos priežiūros taisyklių nesilaikymą, o ATPK 158 straipsnyje – už gyvenamųjų ir bendrojo naudojimo patalpų ir inžinerinių įrengimų naudojimo taisyklių pažeidimą.

Nuo 2017-01-01 ATPK neteko galios ir nuo šios datos įsigaliojo Lietuvos Respublikos administracinių nusižengimų kodeksas (toliau – ANK). Atkreipiame dėmesį, kad ANK nėra nuostatų dėl Savivaldybių tarybų įgaliojimų priimti sprendimus, už kurių pažeidimą numatoma administracinė atsakomybė, kaip tai buvo ATPK 5 straipsnyje. Be to, ANK nenumato administracinės atsakomybės nei už „Statinių tinkamos priežiūros taisyklių“, nei už „Gyvenamųjų ir bendrojo naudojimo patalpų ir inžinerinių įrenginių naudojimo taisyklių“ pažeidimus.

Atsižvelgdami į išdėstytas teisines aplinkybes, prašome pavesti Savivaldybės administracijos struktūriniams padaliniams, kurie rengė Klaipėdos miesto savivaldybės tarybos 2007-12-20 sprendimo Nr. T2-423 „Dėl gyvenamųjų ir bendrojo naudojimo patalpų ir inžinerinių įrenginių naudojimo taisyklių patvirtinimo“ ir Klaipėdos miesto savivaldybės tarybos 2012-01-26 sprendimo Nr. T2-16 „Dėl statinių tinkamos priežiūros taisyklių patvirtinimo“ projektus, organizuoti šių tarybos sprendimų panaikinimą.

|  |  |
| --- | --- |
| Administracinės veiklos poskyrio vedėjas,atliekantis Skyriaus vedėjo funkcijas | Marius Poimanskis |

Marius Pankevičius, tel. (8 46) 48 45 09, el. p. marius.pankevicius@klaipeda.lt